Source: https://www.zakonypreludi.sk/zz/1961-29
Timestamp: 2020-01-18 05:48:31+00:00

Document:
29/1961 Zb. Vyhláška Ministerstva národnej obrany, ktorou sa vydávajú základné podmienky dodávky prác a prototyp... | Aktuálne znenie
29/1961 Zb.
Vyhláška č. 29/1961 Zb.Vyhláška Ministerstva národnej obrany, ktorou sa vydávajú základné podmienky dodávky prác a prototypov pri vývoji vojenského materiálu
Platnosť od 31.03.1961 do30.06.1964
Účinnosť od 01.04.1961 do30.06.1964
§ 2 - Hospodárske zmluvy na vývoj vojenského materiálu
§ 3 - Spôsob uzavierania zmlúv
§ 4 - Spôsob financovania a fakturácia
§ 6 - Zaobchádzanie s písomnosťami
Aktuálne znenie 01.04.1961 - 30.06.1964
Ministerstva národnej obrany
z 15. februára 1961,
ktorou sa vydávajú základné podmienky dodávky prác a prototypov pri vývoji vojenského materiálu
Ministerstvo národnej obrany v dohode s dodávateľskými ministerstvami (ústrednými úradmi a orgánmi) a po schválení hlavným arbitrom Československej socialistickej republiky ustanovuje podľa § 192 zákona č. 69/1958 Zb. o hospodárskych vzťahoch medzi socialistickými organizáciami (ďalej len „zákon“):
(1) Tieto základné podmienky upravujú záväzkové vzťahy medzi odberateľmi a dodávateľmi pri zabezpečovaní úloh vývoja vojenského materiálu, vykonávaného podľa plánov technického rozvoja. Poddodávky upravujú predpisy o uzavieraní hospodárskych zmlúv na úseku novej techniky.*)
(2) Vývoj vojenského materiálu začína začatím prác na predbežnom projekte podľa schválených takticko-technických požiadaviek a končí vyhotovením dokumentácie pre overovaciu sériu.
(3) Na dodávku výrobkov overovacej série sa vzťahujú základné podmienky dodávky výrobkov pre Ministerstvo národnej obrany;**) ustanovenia §§ 138 až 143 zákona sa na dodávku výrobkov overovacej série vzťahujú.
(4) Dodávateľ je povinný zmluvu uzavrieť podľa týchto základných podmienok i v tom prípade, keď náklady nie sú uhradzované z rozpočtových prostriedkov Ministerstva národnej obrany.
Hospodárske zmluvy na vývoj vojenského materiálu
(1) Hospodárske zmluvy na vývoj vojenského materiálu (ďalej len „zmluvy“) musia byť, pokiaľ ide o čas a predmet plnenia, v súlade so schváleným plánom technického rozvoja. Zmluvy obsahujú:
a) názov úlohy s uvedením rokovacieho čísla s dodávateľom prejednaných a Ministerstvom národnej obrany schválených takticko-technických požiadaviek,
b) lehotu predloženia predbežného projektu odberateľovi,
c) lehotu vyjadrenia odberateľa k predbežnému projektu,
d) lehotu predloženia konečného projektu odberateľovi,
e) lehotu vyjadrenia odberateľa ku konečnému projektu,
f) lehotu pre predloženie správy o vykonaní podnikových skúšok odberateľovi,
g) lehotu pre vyjadrenie odberateľa k výsledkom podnikových skúšok,
h) počet prototypov a lehotu odovzdania prototypov zodpovedajúcich schválenému konečnému projektu odberateľovi na vykonanie kontrolných skúšok,
i) lehotu pre odovzdanie výpisu zo správy o výsledkoch kontrolných skúšok dodávateľovi,
j) počet prototypov a lehotu pre odovzdanie prototypov (novovyrobených alebo po predchádzajúcich úpravách) odberateľovi na vykonanie vojskových skúšok,
k) lehotu na odovzdanie hodnotenia výsledkov vojskových skúšok dodávateľovi s rozsahom požadovaných úprav v zhode s takticko-technickými požiadavkami,
l) lehotu pre úpravy, ktoré po vojskových skúškach vykoná dodávateľ,
m) lehotu pre vyjadrenie odberateľa k vykonaným úpravám,
n) lehotu pre vypracovanie dokumentácie pre overovaciu sériu a lehotu pre jej schválenie odberateľom,
o) celkový náklad na vývoj a jeho rozdelenie medzi jednotlivé vývojové etapy [písm. a), b), d), f), j), l) a n)] s údajom cenového limitu (predbežného) jedného kusa (súpravy, jednotky, množstvo) sériovej výroby a s údajom plánovanej kapacity podniku pre jednotlivé vývojové etapy v konštrukčných a prototypových hodinách (spresnený cenový limit sa vypracuje na základe vyhotoveného a vyskúšaného prototypu),
p) spôsob financovania a fakturácie,
r) ďalšie dojednania, napr. o zlúčení niektorých etáp vývoja, prípadne skúšok, o iných etapách, rozsah predpokladanej dokumentácie, dojednania o predložení návrhu harmonogramu prípravy výroby, spolupráce a rozsah povinností odberateľa na poskytnutie potrebného materiálu a bojovej techniky, skúšobného priestoru pre skúšky a pod.
(2) Na celé obdobie vývoja sa uzaviera jediná zmluva, ktorá sa prípadne každoročne v termínoch zodpovedajúcich bežnej plánovacej metodike upresňuje alebo doplňuje. Zmluvy sa uzavierajú na tlačivách vydaných Ministerstvom národnej obrany.
Spôsob uzavierania zmlúv
(1) Odberateľ zašle dodávateľovi určenému výrobným ministerstvom najneskoršie do 60 dní pred plánovaným začatím prác na úlohe tlačivá zmlúv, na ktorých uvedie názov úlohy a príslušné takticko-technické požiadavky. Okrem toho uvedie, či a akú pomoc a spoluprácu hodlá dodávateľovi pri vývoji poskytnúť. Tlačivá sa zasielajú v potrebnom počte výtlačkov pre každú úlohu.
(2) Dodávateľ je povinný najneskoršie do 30 dní po tom čo dostal tlačivá, zaslať odberateľovi návrh zmluvy v dohodnutom počte vyhotovení. Vo všetkých vyhotoveniach vyplní dodávateľ lehotu jednotlivých etáp podľa plánu, uvedie celkový náklad a jeho rozdelenie na jednotlivé etapy, svoju požiadavku na spoluprácu a pomoc odberateľa, rozsah predpokladanej dokumentácie a pod. a všetky vyhotovenia podpíše. Odberateľ je povinný návrh zmluvy podpísať, vrátiť ho dodávateľovi do 15 dní po tom, čo ho dostal a ponechať si potrebný počet vyhotovení. Ak odberateľ nesúhlasí s niektorými ustanoveniami návrhu zmluvy, pripojí k zmluve v rovnakom počte vyhotovení podpísaný súpis zmien, ktoré navrhuje.
(3) Dodávateľ je povinný do 20 dní po tom čo dostal zmluvu, ku ktorej bol pripojený súpis zmien, odstrániť v dohode s odberateľom rozpory v zmluve. Ak nedôjde v tejto lehote k dohode ani za pomoci nadriadených orgánov, je dodávateľ povinný predložiť nedohodnuté rozpory na rozhodnutie do ďalších 5 dní Štátnej arbitráži ČSSR; ak tak neurobí, platí, že prijal znenie zmluvy podľa návrhu odberateľa.
Spôsob financovania a fakturácia
Financovanie a fakturácia sú upravené osobitnými predpismi.*)
(1) Dodávateľ, ktorý sa omeškal s dodávkou predbežného projektu, konečného projektu, zmluveného počtu prototypov či už ku kontrolným alebo vojskovým skúškam, je povinný zaplatiť odberateľovi penále vo výške 4 % z plánovaného nákladu vývoja príslušnej etapy.
(2) Dodávateľ, ktorý sa omeškal s dodávkou dokumentácie pre overovaciu sériu, je povinný zaplatiť odberateľovi penále vo výške 2 % z celkového plánovaného nákladu vývoja.
(3) Odberateľ, ktorý sa omeškal s plnením záväzkov uvedených v § 2 ods. 1 písm. c), e), i), k) a m), je povinný zaplatiť dodávateľovi penále vo výške 2 % z plánovaného nákladu nasledujúcej etapy.
Zaobchádzanie s písomnosťami
So skutočnosťami a písomnosťami, ktoré sa týkajú dodávok prác a prototypov pri vývoji vojenského materiálu, musí dodávateľ zaobchádzať podľa platných smerníc o utajení. S týmito skutočnosťami a písomnosťami smie sa oboznámiť len najnutnejší počet osôb úplne spoľahlivých. Odpisy faktúr ani iné doklady týkajúce sa vývoja vojenského materiálu nesmú sa predkladať peňažnému ústavu dodávateľa.
*) Vyhláška hlavného arbitra Československej socialistickej republiky č. 225/1959 Ú. l. (Ú. v.).
**) Vyhláška Ministerstva národnej obrany č. 6/1959 Ú. l. (Ú. v.).
*) Vyhláška predsedu Štátnej plánovacej komisie a ministra financií č. 196/1959 Ú. l. (Ú. v.) o zvýšení hmotnej zainteresovanosti na rozvoji a zavádzaní novej techniky a výklad Ministerstva financií k tejto vyhláške.

References: § 2

§ 3

§ 4

§ 6
 § 192
 § 2